[{"text_idx": "#000001", "text": "El multaj provoj la plej konata al la esperantistoj estas la germana Duden \u2013 Das Bildwo\u0308rterbuch. G\u0302uste g\u0302i estas la fundamento por la Esperanta Bildvortaro de Ru\u0308diger Eichholz, aperinta en 1988."}, {"text_idx": "#000003", "text": "Kiam oni parolas pri \u201cnova eldono\u201d, tio signifas, ke la au\u0306toro aldonis ion novan, forigis ion arkaig\u0302intan, redaktoroj trovis erarojn, kiujn preteratentis c\u0302e la antau\u0306a eldono. En nia kazo eblas paroli pri absolute nova libro. Certe la au\u0306toroj tenis c\u0302e-mane la verkon de ilia eminenta antau\u0306ulo. Sed jen kion ili mem diras pri kvanto de s\u0302ang\u0302oj:"}, {"text_idx": "#000004", "text": "En la antau\u0306a eldono tabulo 100, \u201cs\u0302uoj\u201d, montras kaj nomas 48 erojn, la nova eldono en tabulo 58 montras 57, sed nur 8 estas samaj!"}, {"text_idx": "#000005", "text": "La nova-malnova verko prezentas al ni la tutan c\u0302irkau\u0306an mondon en 415 tabeloj-bildoj kun c\u0302irkau\u0306 30 mil nocioj. Por la vortaro tio estas sufic\u0302e serioza amplekso. Memorante des pli, ke temas preskau\u0306 ekskluzive pri la nomoj de diversaj objektoj. Do el la tuta leksiko la libro prezentas g\u0302enerale nur substantivojn. Tamen al kiu la Bildvortaro povus esti utila?"}, {"text_idx": "#000006", "text": "Infanoj de la tuta mondo s\u0302atas enigmoludon. Ne c\u0302iam estas facile diveni objekton, kiun priskribas la enigmo. Tute specialan lokon okupas enigmoj intence absurdaj, en kiuj la objekto estas nerekoneble kas\u0302ita pere de \u201cau\u0306tora\u201d volo."}, {"text_idx": "#000009", "text": "\u2013 Mi estas posedanto \u2013 kion volas, tion kun g\u0302i faras."}, {"text_idx": "#000012", "text": "Foliumante tabelojn de la Bildvortaro en Esperanto, mi trovis amason da similaj noktoc\u0302emize vestitaj mus\u0302oj. Enigma korbeto kun reguliloj kaj mezuriloj, staranta c\u0302e horlog\u0302isto (\u201cHorlog\u0302isto, 261\u201d), evidentig\u0302as esti \u201cmezurpupitro por elektronikaj komponantoj\u201d, stranga aparateto, plej simila al modelo de tornilo, \u2013 \u201cmas\u0302ino por rulumi, poluri, rondigi kaj detranc\u0302i aksojn\u201d. Kaj paralelepipedo, supran parton de kiu ni vidas super same nedivenebla \u201cV-rimena transmisiilo\u201d, \u2013 \u201crulebla pecos\u0302ranko\u201d. Bone posedante Esperanton, mi povas kompreni, kion servas la nomita objekto, sed la bildo ofte ne havas perspektivon farig\u0302i \u201cankro\u201d nek en la direkto \u201cjena objekto havas jenan nomon\u201d, nek inverse. Mi povas konstati nur, ke en la horlog\u0302ista metiejo oni povas trovi \u201cmas\u0302inon por rulumi kaj poluri\u201d, kaj ke sur la bildo mi trovas amason da tute nekompreneblaj instalaj\u0302oj, aparatetoj kaj instrumentoj."}, {"text_idx": "#000013", "text": "La tabelon \u201cFilmo I (filmado), 131\u201d invadis amaso da homoj \u2013 18, se mi ne eraris post kvinfoja rekalkulo. Du el ili, sidantaj sur platformo de dolio, estas tute fremdaj c\u0302i tie kaj nomig\u0302as neniel. La enuanta viro maldekstre evidentig\u0302as esti \u201cdirektoro de produktado\u201d. En la alia angulo same enuas \u201cdekoraciestro\u201d. La viro, kiu sidas kaj svingas la maldekstran manon, estas \u201creg\u0302isoro\u201d. Alia viro, kiu sidas, ne svingas la manojn, sed kas\u0302e pus\u0302as la stativon de kamerao kaj supozeble malhelpas filmi, tute neatendite estas \u201ckameraisto\u201d, dum laboras kun la kamerao nur \u201chelpkameraisto\u201d. Kion klarigis al mi la bildo? Nur tion, ke c\u0302e filmado svarmas homa tumulto, kaj inter tiuj oni foje povas trovi direktorojn de produktado, kameraistojn kaj ceterajn. C\u0302u la flanko maldekstre de la kamerao estas nepra pozicio por rekoni la nomitan direktoron de produktado? Ne. C\u0302u la c\u0302eflumigisto c\u0302iam iradas kun longa bastono kaj s\u0302ovas g\u0302in en lumigilojn? Same, mi esperas, ne."}, {"text_idx": "#000014", "text": "En la tabelo \u201cs\u0302uoj\u201d estas prezentitaj 31 specimenoj de s\u0302uoj kaj 57 nocioj. Sed ja tute ne estas klare lau\u0306 la bildo, ke \u201cvintra boto\u201d havas \u201cPVC-plandumon\u201d, \u201csenkudra PVC-pluvboto\u201d \u2013 \u201cdiafanan plandumon\u201d, banbabus\u0302o \u2013 \u201csportplandumon\u201d au\u0306 \u201cpoloan plandumon\u201d."}, {"text_idx": "#000015", "text": "Aldonan konfuzon alportas tio, ke la lasta eldono de la originala germana vortaro tutcerte estas plene kolora, dum g\u0302ia esperanta versio \u2013 nur kun 16-pag\u0302a kolora suplemento librofine. Speciale pikanta okupo estas rigardi la nigra-blankan tabelon \u201cKoloroj\u201d (166), kie per diversdensaj grizaj pecetoj estas prezentita la tuta bunto de la c\u0302ielarko. La bildo ripetig\u0302as kolore sur la pag\u0302o 798, sed c\u0302iuj 28 nomoj de koloroj restas nur c\u0302e la griza originalo, pag\u0302o 318. (\u201cKomence lernu salti \u2013 poste ni plenigos la basenon per akvo\u201d, \u2013 s\u0302ercas anekdoto pri tiu 480-pag\u0302a distanco.)"}, {"text_idx": "#000016", "text": "Certe en pluraj tabeloj c\u0302io estas elc\u0302erpe klara kaj ege oportuna. Brile esplorita estas la temo de veloj, vels\u0302ipoj kaj velado [s\u0302ajnas iom stranga granda distanco inter velado (tabeloj 100, 101) kaj vels\u0302ipoj (372, 373, 374), kvankam en ambau\u0306 oni listigas veltipojn; la samo okazas ankau\u0306 pri au\u0306toj, motorcikloj, c\u0302evaloj ktp \u2013 kaj koncernaj -adoj]. Matematikaj signoj, birdoj, mamuloj, vestoj, pli-malpli anatomio kaj multo alia povas esti utila por la homoj, kiuj pli ofte rekonas objekton vide, ol lau\u0306nome."}, {"text_idx": "#000017", "text": "(Mi substrekas, ke mia tuta kritiko rilatas al la germana originalo, ne al la estimataj samideanoj Petro Desmet\u2019 kaj Jozefo Horvath, kies fervora multjara laborego rezultigis la aperon de la Bildvortaro en Esperanto.)"}, {"text_idx": "#000018", "text": "Pensante pri c\u0302io c\u0302i, mi ne sukcesas difini grupon, por kiu estas destinita la germana bildvortaro kaj pluraj ties tradukoj. Por fakuloj g\u0302i estas tro primitiva. La enkonduko klare diras, ke tiu verko ne estas faka terminaro. Por komencantoj g\u0302i estas tro komplika. Ili felic\u0302e vivos dum pluraj jaroj sen scii la nomojn de muzikaj simboloj kaj kemiaj aparatoj. Eble la vortaro utilos por j\u0302urnalistoj kaj verkistoj, kiuj ofte bezonas mergig\u0302i en iun temon sen tro s\u0302arg\u0302i la cerbon."}, {"text_idx": "#000019", "text": "Fine, mi nepre rekomendus Bildvortaron en Esperanto kiel amuzan ilustritan libron por familia legado. Mi bone memoras, kiel mi mem en infanag\u0302o tagon post tago esploris multvoluman enciklopedion, ravita pri senfine komplika mondo c\u0302irkau\u0306 mi."}, {"text_idx": "#000021", "text": "7 Responses to Bildvortaro en Esperanto"}, {"text_idx": "#000022", "text": "Iom c\u0302agrenas min, kompreneble, la negativecon de la recenzo. La antau\u0306lasta paragrafo estas iom stranga: la recenzisto ne komprenas al kiu la germana bildvortaro ktp estas destinita... sed kiel ni do klarigu ke g\u0302i, kaj g\u0302iaj tradukoj, vendig\u0302is en dekmilojn da ekzempleroj?\nUnuvorte, kial al Esperanto, tiu kohera lingvokrea modelo, lingvo farumema, oni trudas la tutan rigidan balaston de rutina instruado de fremdaj lingvoj, de konversaci-libroj g\u0302is tiaj unuflankaj substantivaroj?"}, {"text_idx": "#000023", "text": "Iom c\u0302agrenas min, kompreneble, la negativecon de la recenzo. La antau\u0306lasta paragrafo estas iom stranga: la recenzisto ne komprenas al kiu la germana bildvortaro ktp estas destinita... sed kiel ni do klarigu ke g\u0302i, kaj g\u0302iaj tradukoj, vendig\u0302is en dekmilojn da ekzempleroj?"}, {"text_idx": "#000024", "text": "Unuvorte, kial al Esperanto, tiu kohera lingvokrea modelo, lingvo farumema, oni trudas la tutan rigidan balaston de rutina instruado de fremdaj lingvoj, de konversaci-libroj g\u0302is tiaj unuflankaj substantivaroj?"}, {"text_idx": "#000026", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}, {"text_idx": "#000027", "text": "Demonstraj versioj de \u201cLa Ondo\u201d"}]